NaiveNeuron/SloPal huggingface dataset:
M. Fronc, poslanec: (2007-07-03):
Vy ako pedagogička z Ekonomickej univerzity viete, že dva kľúčové nástroje na riadenie a ovládanie sú financie a personálne veci. A vy takýmto spôsobom vlastne chcete tieto kľúčové nástroje presunúť do rúk správnej rady. To je to, čo hovorím, že robíte prvý krok skrytej privatizácie verejných vysokých škôl. Ja som si myslel, že vy chcete, aby zostali verejné, a ja takisto si myslím, že majú byť verejné a aj súkromné vysoké školy, ale rozhodne by som bol nie za to, aby sa verejné sprivatizovali. To vám veľmi otvorene hovorím. Chcel by som, aby sme mali v tom rovnaký názor, že majú zostať verejné vysoké školy. A druhá moja poznámka sa týka zmien, ktoré robíte. Viete zmeny, ktoré sme sa my snažili urobiť, boli tie, aby mohol čím väčší počet mladých ľudí študovať na vysokej škole, aby dostali šancu. A kvôli tomu sú aj existujúce súkromné vysoké školy, keď niekto má, nech si to zaplatí, ale nie takýto spôsob, pretože takýmto spôsobom vy vlastne obmedzíte časti mladých ľudí študovať na vysokej škole externe, ktorá nemá prostriedky na to, aby mohla študovať. Preto hovorím, že treba zaviesť kompletný systém zmeny a ja som stále hovoril, áno, treba spoluúčasť, aby bola aj zodpovednosť, ale so všetkými potrebnými nástrojmi pre všetkých rovnako a spravodlivo. Sociálne štipendiá, prospechové štipendiá a pôžičky nízko úročené a tak, aby každý mal garantovaný zákonný nárok na takú pôžičku. Ďakujem. (Potlesk.)
V. Veteška, podpredseda NR SR: (2004-05-12):
B. Brestenská, poslankyňa: Ďakujem, pán predsedajúci. Tým pádom som sa ja nehlásila do rozpravy, to bolo len zmenou toho pripojenia. Takže ja som mala len faktickú pripomienku. Chcem takisto podporiť a pridať sa k mojim trom predchádzajúcim predrečníkom s tým, že takisto spolupracujem roky s Akadémiou. Myslím si, že má významné postavenie na Slovensku a páve teraz na medzinárodnom fóre. V súvislosti s tým si myslím si, že je veľmi dôležité mať samostatnú kapitolu, tam sú dôležité finančné väzby, keď sa robia viaceré medzinárodné výskumy, na ktorých participujú ľudia alebo členovia Slovenskej akadémie vied. Takže tiež prikladám svoje podporné stanovisko na zachovanie samostatnej kapitoly.
Jurinová, Erika, podpredsedníčka NR SR (2014-06-26):
Vyhlasujem všeobecnú rozpravu za skončenú. Pýtam sa, či sa chce vyjadriť pán navrhovateľ. Nech sa páči, máte slovo.
Grendel, Gábor, podpredseda NR SR (2021-11-11):
Prosím, prezentujme sa a hlasujme. (Hlasovanie.) Prítomných 137 poslancov, za 22, proti 56, zdržalo sa 56, nehlasovali 3. Tento pozmeňujúci návrh sme neschválili.
Kvorka, Ján, poslanec NR SR (2017-05-10):
Pán predseda, prosím, dajte hlasovať o návrhu zákona ako o celku v znení schválených pozmeňujúcich a doplňujúcich návrhov.
Pellegrini, Peter, predseda NR SR (2015-05-28):
Ďakujem pekne. Teraz dávam možnosť prihlásiť sa do rozpravy ústne, pýtam sa, kto sa hlási do rozpravy. Traja páni poslanci, dvaja páni poslanci, končím, traja, končím možnosť prihlásiť sa do rozpravy. Pán poslanec Hraško, Mičovský a Mamojka. Nech sa páči, pán poslanec Hraško, máte slovo ako prvý ústne prihlásený. (Reakcie z pléna.) Pán poslanec Přidal, a vy ste nesedeli ešte ani na svojom mieste, keď som uzavrel možnosť prihlásiť sa do rozpravy, takže, žiaľbohu, nebude vám umožnené. U pána poslanca Hlinu rešpektujem, mohlo mu zlyhať technické zariadenie a... (Reakcie z pléna.) Nebudem, pán Přidal, máte sledovať rokovanie a máte byť v rokovacej sále. Nech sa páči, takže štyria páni poslanci. Pán poslanec Hlina. Tak Hraško, Mičovský, Mamojka, Hlina. Ďakujem, končím možnosť, nieže končím, len opakujem, kto je prihlásený. Nech sa páči, pán Hraško.
B. Bugár, podpredseda NR SR: (2005-02-09):
I. Harna, poslanec: Dobre, v poriadku. Len proste...
Pellegrini, Peter, predseda NR SR (2014-11-26):
Prosím, hlasujeme aj o tomto procedurálnom návrhu. (Hlasovanie.) Prítomných 141, za 59, proti 76, zdržali sa 4, nehlasovali 2 poslanci. Konštatujem, že ani tento návrh sme neschválili. Pokračujte, pán spravodajca, k návrhom.
B. Bugár, podpredseda NR SR: (2004-06-24):
(Hlasovanie.) Prítomných 137 poslancov, za návrh 121, proti 3, zdržalo sa 13. Návrh sme schválili. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy v rámci tohto čítania. Konštatujem, že nikto. Vyhlasujem rozpravu za skončenú. Nech sa páči, pán spravodajca.
Bugár, Béla, podpredseda NR SR (2011-10-11):
Pán poslanec Fronc.
Petrák, Ľubomír, poslanec NR SR (2017-02-10):
Takže k predrečníkovi. Keďže predrečník zabudol spomenúť školské zákony, tak musím povedať, že pokiaľ ide o školské zákony, je potrebné hovoriť aj o čerpaní eurofondov a tam IROP má významný prvok financovania tohto balíka. Ďakujem pekne.
Grendel, Gábor, podpredseda NR SR (2020-06-05):
Pani poslankyňa Hajšelová.
Svoboda, Zdenko, poslanec NR SR (2024-09-26):
Ďakujem za slovo, pán predsedajúci. Dámy a páni, dovoľte aj mne, aby som sa vyjadril k predloženému konsolidačnému balíčku, ktorý pripravila súčasná vláda. Tento balíček predstavuje nevyhnutný krok smerom k zabezpečeniu dlhodobej finančnej stability našej krajiny. Slovensko v posledných rokoch čelilo viacerým výzvam, od pandémie cez energetickú krízu až po infláciu a z toho plynúce rastúce životné náklady a hlavne nesprávne prijaté rozhodnutia predošlých vlád, či už vlády Igora Matoviča, Hegera a Ľudovíta Ódora. Všetky tieto udalosti si vyžiadali mimoriadne výdavky verejných financií, čím sme sa dostali do situácie, kde musíme prijať zodpovedné rozhodnutia pre stabilizáciu rozpočtu. Je potrebné si uvedomiť, že nekontrolovateľné zadlžovanie nie je udržateľné. Zadlžovanie krajiny alebo zadlženie krajiny o 24 mld. je neskutočný výkon, tiež deficit verejných financií v tomto roku dosiahne okolo 5,5 %. Verejný dlh blížiaci sa k 60 %, podotýkam, ktoré nespôsobila súčasná vláda, môže viesť k zvýšeniu úrokových sadzieb a naším cieľom je, aby sme v očiach ratingových agentúr pôsobili ako dôveryhodný partner. V opačnom prípade, kedy nám trhy neuveria, môže dôjsť k zvýšeniu financovania nášho štátneho dlhu, keďže si budeme musieť požičiavať za vyššie percentá. To by znamenalo aj menej zdrojov na podporu kľúčových odvetví ako je zdravotníctvo, školstvo, doprava a sociálna oblasť. Ako som uviedol, konsolidácia je kľúčová aj hľadiska našich záväzkov voči Európskej komisii a Európskej únii. Potrebujeme udržať, zabezpečiť si udržateľné hospodárenie, aby sme si zabezpečili konkurencieschopnosť a pripravili krajinu na budúce výzvy, či už ide o demografický vývoj, digitalizáciu a ďalšie projekty. Dámy a páni, dovoľte aj mne zdôrazniť, že tento konsolidačný balíček nie je ľahkým krokom pre nás ako koalíciu. Sme si plne vedomí toho, že jeho prijatie nebude bezbolestné a vieme, že zasiahne viaceré oblasti. Uvedomujeme si, že konsolidácia financií bude mať dopad aj na rozpočty samospráv, ktoré už teraz čelia zvýšeným výdavkom v dôsledku inflácie a energetickej krízy. Je to skúška, ktorú musíme spoločne prejsť, aby sme si zabezpečili finančnú stabilitu nielen na úrovni štátu, ale aj na medzinárodnej úrovni. Veríme, že v dlhodobom horizonte táto konsolidácia povedie k tomu, aby aj obce a mestá mali pevnejšie a udržateľný, udržateľnejší finančný základ na poskytovanie lepších služieb pre svojich občanov. Aj keď je to ťažké, musíme sa k tomu zodpovedne postaviť. Ďakujem.
M. Hort, podpredseda NR SR: (2007-09-12):
Tak nech sa páči, pán poslanec, je tu priestor pre vaše vystúpenie v rozprave. Samozrejme, uzatváram týmto možnosť prihlásenia sa do rozpravy.
Hort, Milan, podpredseda NR SR (2010-11-03):
Ďalej s faktickou poznámkou vystúpi pán poslanec Dušan Jarjabek, nech sa páči.
P. Hrušovský, predseda NR SR: (2005-12-14):
(Prestávka.) (Po prestávke.)
Baláž, Radovan, poslanec NR SR (2018-12-04):
Dajte, prosím, hlasovať o návrhu zákona ako o celku s odporúčaním gestorského výboru schváliť.
P. Hrušovský, predseda NR SR: (2004-10-20):
(Hlasovanie.) 142 prítomných, 48 za, 54 proti, 36 sa zdržalo, 4 nehlasovali. Návrh sme neschválili.
Bublavý, Dušan, poslanec NR SR (2014-10-29):
To, že Milan Rastislav Štefánik je významná osobnosť v našich dejinách, to je nám naozaj všetkým jasné a 28. október je preto aj pamätným dňom, kde si pripomíname tieto udalosti, ale, pán kolega Krajcer, vy ste boli ministrom kultúry, keď boli dva návrhy a ani jeden neprešiel a nebol schválený, aby bol štátnym sviatkom. Prosím vás, nedalo sa to vtedy nejakým spôsobom zariadiť, lebo aj pán kolega Kaník predkladal tento návrh, a teda boli dva, a prečo, prosím vás, to nebolo schválené, to by ma tak zaujímalo, keby ste nejakým argumentom to mohli nám všetkým vysvetliť. Ďakujem.
Čepček, Martin, poslanec NR SR (2021-10-22):
Pán poslanec, podporujem túto aktivitu, myslím si, že ústavným zákonom treba zmeniť to nastavenie, ktoré tam je momentálne, a ja osobne budem hlasovať za tento zákon a dúfam, že toto plénum sa uznesenie na tom a zákon schváli. Ďakujem.
M. Gibalová, poslankyňa: (2007-05-11):
Áno, uvedomujem si, pani kolegyňa Vaľová, že sa pripravuje, však sme to počuli, nový zákon o sociálnych službách, ale veľmi dobre viem z terénu, že, a to mi môžu potvrdiť mnohí, ktorí sedia v tomto parlamente a buď boli zaangažovaní, alebo sú sami poskytovateľmi, alebo majú blízke osoby, ktoré sú poskytovateľmi, že tieto zariadenia krvácajú, a dobré, kvalitné zariadenia, ktoré fungujú už 10, 14 rokov, častokrát sú už na pokraji síl s financovaním základných vecí. Uvedomujem si aj to, že veľmi často sa stretávame s nejednoznačným znením alebo s medzerami v zákone, ktoré aj napriek veľmi úprimnej snahe vytvoriť v legislatívnom procese kvalitný predpis prejavia sa nedostatky až po uvedení do praxe. A myslím si, že táto moja novela je taká apolitická a je zameraná tak pomôcť ľuďom, že nemali by ste mať problém ju podporiť veľkoryso do prijatia účinnosti nového zákona, lebo sa tým zachránia nielen klienti, ale sa tým zachránia aj pracovné miesta. A ide o stovky pracovných miest a o stovky klientov na celom Slovensku. Srdečne ďakujem za podporu pani poslankyni Radičovej aj Sabolovej, nebudem to, samozrejme, komentovať, je to tak, ako to povedali, tak to aj ja vidím a cítim. A ešte raz vás prosím, dámy a páni z vládnej koalície, urobte gesto voči občanovi a podporte túto novelu zákona o sociálnej pomoci. Ďakujem pekne. (Potlesk.)
B. Bugár, podpredseda NR SR: (2004-11-30):
D. Štrofová, poslankyňa: Ďakujem, pán predsedajúci, prepáčte, zahovorila som sa s kolegami priamo o tejto otázke. Ja osobne však musím povedať k téme jednu vec. Obísť dianie na Ukrajine sa určite len tak nedá. Nedá sa hrať stále na pštrosa, ktorý vopchá tú hlavu do piesku, a nevyjadrovať sa nijakým spôsobom. Ja som vždy bola za to, aby sa rešpektovalo suverénne právo každej jednej krajiny, každého jedného štátu, a preto je veľmi podstatné aj dnes, aby sa Slovensko aj k tejto téme vyjadrilo, ale vyjadrilo tým spôsobom, že sa postaví za mierový a demokratický vývoj na Ukrajine. My nehovoríme, že sme za jedným alebo za druhým. My chceme, aby sa nediala tá záležitosť, ktorá sa tam odohráva na námestiach, chceme podporiť, aby sa celá situácia upokojila. A ak si pozorne prečítate toto uznesenie, preto sme si dali aj pozor pri jeho koncipovaní v zahraničnom výbore, aby znelo veľmi jemne, aby nezasahovalo do záležitostí cudzieho štátu. Čiže je otázkou každého jedného svedomia, ako sa k tejto téme postaví, ale nesúvisí to s tým, že by sme fandili jednej, druhej strane, ale vyjadrujeme sa k tomu, aby naozaj v Ukrajine začal nejaký proces umiernenia. Ďakujem.
Kollár, Boris, predseda NR SR (2021-12-08):
Prosím, prezentujme sa a hlasujeme. (Hlasovanie.) Prítomných 140 poslancov, za 99, proti žiadny, zdržalo sa 41. Konštatujem, že sme prijali uznesenie Národnej rady, ktorým sme schválili návrh rozpočtu Exportno-importnej banky na rok 2022. Teraz prosím spoločného spravodajcu z výboru pre financie a rozpočet poslanca Györgyho Gyimesiho, aby uviedol hlasovanie o návrhu uznesenia Národnej rady k návrhu Súhrnnej výročnej správy Slovenskej republiky za rok 2020 (tlač 764). Nech sa páči, pán poslanec, máte slovo.
Hort, Milan, podpredseda NR SR (2010-08-04):
Ďalej sa s faktickou poznámkou hlási pani poslankyňa Viera Tomanová. Nech sa páči.
Kubánek, Stanislav, poslanec NR SR (2012-06-27):
Ja som nesmierne rád, že potvrdzujete, že tento návrh zákona treba prepracovať, že nie je dobrým zákonom. Ja si myslím, že treba otvoriť širokú diskusiu športovej verejnosti a predložiť úplne nový zákon, pretože keď ho predložíme, pustíme do druhého čítania, tento zákon treba úplne, úplne zmeniť, a preto je výhodné nerokovať o ňom ďalej a otvoriť širokú diskusiu medzi športovou rodinou.
Svrček, Miloš, poslanec NR SR (2023-06-20):
Ja chcem veľmi pekne poďakovať za vystúpenie, veľmi dobre vieme, aký je to dôležitý zákon a prečo sa podáva tento pozmeňujúci návrh. Tým dôvodom je aj to, že aby bol stanovený proces povoľovania vykonávania ohňostroja, ktorý by nebol tak administratívne a hlavne časovo náročný, ako je tomu pri klasickom povoľovaní ohňostrojových prác. A tento skrátený postup povoľovania sa bude používať aj v prípade ohňostrojových prác s pyrotechnickými kategóriami a výrobkami, ktoré sú uvedené v tom pozmeňujúcom návrhu, ale čisto aj ten dôvod, kde som spolupredkladateľ s pani hlavnou navrhovateľkou, pani poslankyňou Krištúfkovou je legislatívne precizovanie tohto návrhu. Čiže ja som rád, že to má aj podporu jednotlivých dotknutých subjektov, a keď môžem, tak tiež chcem poprosiť o podporu tomuto návrhu zákona. Myslím si, že je to veľmi dobrá právna úprava a si zaslúži podporu. Ďakujem.
Hrnčiar, Andrej, podpredseda NR SR (2016-09-07):
S reakciami na faktické poznámky pán poslanec Lipšic.
Mičovský, Ján, poslanec NR SR (2014-11-08):
Ďakujem za slovo. Vážený pán poslanec Frešo, mali ste úplne pravdu. Naozaj nejde len o zdravotníctvo, ide napríklad aj o to mnou tak často spomínané lesníctvo. Tieň korupcie leží nad touto krajinou a nevyhýba sa žiadnemu rezortu. Ani rezortu pôdohospodárstva. Dôkazom toho je aj skutočnosť, že kauzy, mnohomiliardové kauzy z obdobia prvej vlády Roberta Fica, na ktoré sme poukázali 24. júna 2009, sú aj dnes po piatich rokoch stále nevyšetrené. Vyšetrované, ale nevyšetrené. A nie je to len spomienka na obdobie prvej vlády Roberta Fica. Je to veľmi čerstvá spomienka aj na toto obdobie, na tieto mesiace, na tieto dni, keď napríklad v rezorte pána ministra Jahnátka máme v lesoch opäť podivný tender, ktorým sme urobili maličkosť, doterajších odvozcov dreva sme zrušili a dali sme to vyhrať nejakým firmám napadnutých možno komjatickým syndrómom, ktoré urobili len takú maličkosť, že si dovolili vyhrať s cenou o 50 % vyššou, ako boli ceny platné do mája tohto roku. Ak to pán premiér Fico chce zastaviť, má možnosť, pretože je vyhratá súťaž na štyri roky a tie štyri roky budú znamenať, že náklady stúpnu len v jednom štátnom podniku o minimálne 14 mld. eur. Bavíme sa naozaj o tieni, ktorý leží nad touto krajinou, a je to tieň korupcie. A ak to niekto nechce vidieť, to je úplne jedno, kto tu hovorí, tak musí byť postihnutý mimoriadnou slepotou. Viete, dve noci som už nespal a nepamätám si, kedy som dve noci za sebou nespal, ale sú to dve dobré noci.
Žitňanská, Jana, poslankyňa NR SR (2020-04-01):
Ďakujem pekne. Výbor pre sociálne veci bude zasadať zajtra o 10. hodine. Ďakujem.
Hrnčiar, Andrej, podpredseda NR SR (2018-10-24):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Eduardovi Hegerovi.
Lehotský, Tomáš, poslanec NR SR (2021-01-29):
Ďakujem veľmi pekne za diskusiu zatiaľ teda. Pán Kočiš, k tým cestám I. a II. triedy. Jasné, je to obrovský problém, tuná ale teda musím zase vyzdvihnúť ministerstvo dopravy, ktoré prišlo s novelou cestného zákona, v zásade aj po diskusii s nami, kde vlastne ide veľmi ďaleko vlastne v tom odstraňovaní tých bilbordov, čiže už o tom bola zmienka v médiách, takže za to zase ja ďakujem ministerstvu dopravy. Pani Sulanová, mestá a obce dostávajú právomoc. Áno, tú právomoc ony vlastne dneska už majú, hej, ony dneska majú tú právomoc rozhodnúť, že či to stavebné povolenie vydajú alebo nevydajú, len dneska ho vydávajú na teda dobu neurčitú. Môžu aj na dobu určitú, ale to je vo veľmi výnimočných prípadoch. Dneska existuje súbor jasných pravidiel, podľa ktorých sa tie stavebné úrady musia riadiť pri tom, keď to stavebné povolenie nevydajú. Najčastejšie je to napríklad neprítomnosť zmluvy prenajímacej na dané, na daný pozemok, na dané miesto pre bilbord, to znamená, že, a plus sú tam, samozrejme, vyjadrenia cestnosprávneho orgánu alebo správcu komunikácie iného. Čiže áno, akože tento, tento problém, ktorý pomenovávate, tu je. Tento zákon ho nerieši, ten zákon dáva ako keby právomoc pozrieť sa spätne na tie stavebné povolenia, ale nerieši, či bude na úradoch korupcia alebo nebude korupcia, to ani nie je ako keby jeho ambíciou, ale teda hovorím, že neprináša ako keby nové kompetencie, len tie kompetencie ako keby späť vracia tomu stavebnému úradu. A, pán Borguľa, ďakujem teda za podporu a hovorím, že kvitujem aj ministerstvo dopravy za to, že teda prináša novelu cestného zákona aj teda v prípade, teda nevidel som ešte ten návrh pána Holého k stavebnému zákonu, ale ak pôjde nejak v línii, tak, samozrejme, je to dobrý, je to dobrý spôsob a dobrá cesta.
Laššáková, Jana, podpredsedníčka NR SR (2015-12-09):
Ja som mala len poznámku, prepáčte, že som vám vstúpila do vašej rozpravy, ale viete, aké máte vy kritické poznámky, keď sa organizuje niečo cez schôdzu. Nech sa páči, pokračujte. Nech sa páči.
Kubánek, Stanislav, poslanec NR SR (2010-08-06):
Ja by som reagoval len čo sa týka športu. Na šport chodí nielen pravica, ale aj ľavica. Nášmu športu tu fandíme nielen SMER, ale aj SDKÚ a všetky politické strany, všetci členovia. Myslím si, že naši športovci dosahujú dobré výsledky. Všetkých náš teší, keď sme získali medailové umiestnenie na Majstrovstvách sveta v ľadovom hokeji, resp. na olympijských hrách. Tešíme sa z našich výsledkov našich športovcov. Tešili sme aj teraz z výsledkov na Majstrovstvách sveta vo futbale. Ja som presvedčený, pán Štefanec, že vláda, nová vláda urobí všetko pre to, aby ten futbalový štadión, nový futbalový štadión, nové Národné futbalové centrum v Bratislave bolo postavené a aby nedopadlo to tak ako včerajší futbalový zápas, kde sa na 45 minút musel prerušiť futbalový zápas, lebo vypadla elektrická energia a budem nesmierne rád, keď toto sa nám podarí. Ďakujem.
T. Glenda, poslanec: (2009-02-10):
Návrh zákona bol doručený poslancom v zákonom stanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený zákon prerokovať v druhom čítaní. V súlade s rozhodnutím predsedu Národnej rady Slovenskej republiky č. 935 z 19. januára 2009 a § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 8. apríla 2009 a v gestorskom výbore do 14. apríla 2009. Pani predsedajúca, otvorte všeobecnú rozpravu.
Susko, Boris, poslanec NR SR (2022-09-27):
Ďakujem pekne. Ja len možno veľmi v stručnosti, aby ste vedeli, o čom konkrétne tento návrh zákona je, pretože v úvodnom slove som to povedal len veľmi, veľmi všeobecne, takže skúsim tak trošku podrobnejšie tie konkrétne veci, čo navrhujeme. Navrhujeme v zásade stanoviť výšku minimálnej mzdy v závislosti od náročnosti vykonávanej práce na základe koeficientu určenom v tomto návrhu tak, že jednotlivé úrovne výšky minimálnej mzdy bude určovať súčin minimálnej mzdy podľa osobitného zákona a koeficientu, ktorý je uvedený v tabuľke priamo v tomto návrhu. Ďalej navrhujeme stanoviť výšku mzdového zvýhodnenia za prácu v sobotu najmenej v sume 50 % minimálnej mzdy v eurách za hodinu podľa osobitného predpisu a u zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa práca pravidelne vykonávala v sobotu, tak navrhujeme možnosť dohodnúť nižšiu sumu, najmenej však 45 % minimálnej mzdy za hodinu. Ďalej navrhujeme mzdové zvýhodnenie za prácu v nedeľu, ktorá by mala predstavovať najmenej sumu 100 % minimálnej mzdy v eurách za hodinu podľa osobitného predpisu, a u zamestnávateľa, u ktorého vzhľadom na povahu práce alebo podmienky prevádzky sa vyžaduje, aby sa práca pravidelne vykonávala v nedeľu, tak možnosť znížiť túto sumu, najmenej však na 90 % tejto minimálnej mzdy za hodinu. Ďalej navrhujeme stanoviť výšku mzdového zvýhodnenia za nočnú prácu najmenej v sume 40 % minimálnej mzdy a ak ide o zamestnanca vykonávajúceho rizikovú prácu najmenej v sume 50 % minimálnej mzdy, pričom u zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa prevažná časť práce vykonávala ako nočná práca, tak navrhujeme možnosť dohodnúť túto sumu znížiť, avšak najmenej na 35 % minimálnej mzdy. Ďalej, za sťažený výkon práce sa navrhuje mzdová kompenzácia najmenej vo výške 20 % minimálnej mzdy, pričom za každú hodinu neaktívnej činnosti pracovnej pohotovosti mimo pracoviska sa navrhuje mzdová kompenzácia vo výške najmenej 20 % minimálnej mzdy. Zamestnancom, ktorí vykonávajú prácu na základe dohôd o prácach vykonávaných mimo pracovného pomeru, navrhujeme zvýšenie hodinovej odmeny za prácu vo sviatok najmenej o sumu minimálnej mzdy, samozrejme, hodinovej minimálnej mzdy, pričom účinnosť tohto zákona by mala byť od 1. 1. 2023. Takže toľko veľmi v stručnosti. Jednotlivé teda zmeny, ktoré navrhujeme už konkrétne, aby ste vedeli o tom, že čo konkrétne sa v tomto návrhu zákona navrhuje, pričom, samozrejme, komunikovali sme tieto, tieto veci aj s príslušným ministrom s tým, že do druhého čítania, samozrejme, je možné sa baviť a riešiť aj prípadnú úpravu týchto konkrétnych sadzieb. My sme otvorení diskusii a, samozrejme, po dohode dúfam, že to podporia všetci poslanci. Ďakujem pekne.
Lengvarský, Vladimír, minister zdravotníctva SR (2022-05-04):
Ďakujem pekne. Vážený pán predseda, vážený pán poslanec, ja veľmi krátko. Témy, ktoré ste otvoril, sú veľmi odborné a špecifické, takže v každom prípade, ľudia, ktorí to pripravovali, navrhnem nejaké stretnutie a vysvetlíme si niektoré tie veci. Lebo nechcem tu auditórium zdržiavať vysoko odbornými vysvetleniami. Ďakujem.
Saková, Denisa, ministerka vnútra SR (2019-01-30):
Ďakujem veľmi pekne, pán predsedajúci. Najprv by som teda odpovedala na otázku pána Klusa. Tento proces, čo sa týka v rámci Európskeho parlamentu, vyriešený ešte nie je, ako bude procesne pokračovať, a bude to naďalej riešiť Európsky parlament. Keď Európsky parlament presne vyrieši situáciu, kedy odíde, alebo resp. čo po odídení Spojeného kráľovstva z Európskej únie bude nasledovať, ako sa to procesne vyrieši, budeme vás informovať s tým, že – ako som povedala – kandidát, ktorý bude 14., nezloží sľub a bude čakať na vystúpenie do právoplatného odchodu Spojeného kráľovstva z EÚ. Myslím si, že k pánovi poslancovi Dostálovi len poviem to, áno, je to tak, že 14, nie 13. Všetko ostatné vieme. Brexit je, nebude, nie je otázka na nás, ale je otázka na rokovaniach, čo sa týka Bruselu a Spojeného kráľovstva, prečo ešte doteraz brexit nie je uskutočnený. Sú asi viaceré dôvody a myslím si, že ako Slovensko to môžme ovplyvniť, ale len veľmi čiastočne, že sme aktívni na pôde Bruselu, takže budeme čakať na výsledky, ako sa dohodne Európska únia s Bruselom. Čo sa týka mojej neúčasti včera tu. Áno, skutočne, ja som bola v zahraničí, mala som plánovanú dovolenku, mala som plánované na oveľa dlhšie, preto som si dovolila požiadať pána podpredsedu vlády pána Rašiho o zastúpenie na tejto schôdzi, keďže som nevedela predigovať, ako tie body jednotlivo budú nasledovať. Po dohode s pánom premiérom som veľmi operatívne pricestovala na Slovensko a išla som na to stretnutie, o ktoré ma požiadal. Takže myslím si, že tie dôvody, ako skutočne, ospravedlnila som sa, nebola som tu, požiadala som náhradníka a vôbec som nepredpokladala, že už včera tu budem. Bola som tu na tom na základe toho, že som sa s pánom premiérom dohodla a mali sme vyriešiť nejaké veci. Keby som tie veci riešila s pánom premiérom a doriešila včas, určite by som na tie svoje body sem bola prišla už včera. Ale omlúvila som sa, ospravedlnila som sa, že som tu nebola. Dnes už som prítomná na týchto jednotlivých bodoch. A čo sa týka pána poslanca Grendela a pána Gašpara a pána Vorobjeva, ja nepoznám detaily z vyšetrovacieho spisu. Dozvedela som sa všetky veci, ktoré odzneli tu, dozvedela som sa ich z médií. Nie som orgán činný v trestnom konaní, a preto sa nebudem ja ani vyjadrovať k tomu, kto pochybil alebo ako to nastalo, alebo čo sa stalo. Ja si počkám na výsledky vyšetrovania a potom sa k tejto téme budem vyjadrovať. Čo sa týka témy zostania pána Gašpara ako na mieste poradcu alebo nezostatia v jeho funkcii poradcu, určite v najbližších hodinách sa k tejto téme vyjadrím. Nemyslím si ale, že to patrí k tým bodom, ktoré sme dneska rokovali, a budem to prezentovať pred médiami. Ďakujem veľmi pekne.
Hrnčiar, Andrej, podpredseda NR SR (2016-04-26):
Ďakujem. Ďalšia v rozprave vystúpi pani poslankyňa Pfundtner, pripraví sa pán Simon.
R. Madej, poslanec: (2008-01-21):
Kritizujete vo vašom poslaneckom klube, pán poslanec Dzurinda, komunistov. Pritom sa napríklad opýtajte pána poslanca Kukana, kto bol v Komunistickej strane Slovenska, alebo pani expertku na boľševickú Antichartu pani poslankyňu Vášáryovú. Obavu mám, pán poslanec Dzurinda, ja o váš rozpoltený poslanecký klub, ktorý sa skladá na jednej strane z poslancov, ktorí nenávidia komunistov, a na druhej strane z časti poslancov, ktorí komunistami boli a s komunizmom spolupracovali.
B. Bugár, podpredseda NR SR: (2006-04-21):
(Hlasovanie.) Prítomných 122, za 2, proti 53, zdržalo sa 66 poslancov, nehlasoval 1. Konštatujem, že tieto body sme neschválili. Nech sa páči. A. Blajsko, poslanec: Teraz budeme hlasovať o bodoch zo spoločnej správy, ktoré boli vyňaté na osobitné hlasovanie. Budeme hlasovať o bode 1 s návrhom gestorského výboru schváliť ho.
Bittó Cigániková, Jana, poslankyňa NR SR (2022-09-22):
Pán kolega Urban, úplný súhlas s vaším vystúpením až na pár vecí. Jedna z nich sú kompetencie, o ktorých hovoríte. Tam úplný súhlas, že treba s nimi hýbať. Len chcem teda upozorniť, keďže ste lekár, že sestry by aj radi, len väčšina lekárov potom zareaguje, že keď im chceme dať nejakú prácu, ktorú ináč v skutočnosti aj robia, len sa pod to podpisuje lekár a dáva pečiatku, tak začnú tí lekári tvrdiť, že všetci umreme, lebo sestry na to nemajú vzdelanie. Tak možnože, že aj toto treba trochu vyčistiť, lebo realita je s tým posúvaním kompetencií veľmi ťažká a niekedy je aj na druhej strane ťažká. Čo sa týka požiadaviek odborárov, spomínali ste dve veci, s ktorými ja si myslím, že nie sú úplne šťastné. Tie napríklad, čo sa týka vzdelávania, že treba viac a viac študentov. My študentov máme veľa, len nám ich veľa odíde preč. Takže treba zlepšiť podmienky, lebo vyrábame študentov a platíme študentov pre zahraničie. To, akože myslím si, že skôr to vyrieši to, že budeme zlepšovať podmienky. Takisto tie požiadavky, čo sa týkajú optimalizácie sietí nemocníc, tak si to nechajte prejsť chuťou, že čo vlastne chcú. Tak my robíme, robíme optimalizáciu siete nemocníc, lebo máme jednu z najhustejších nemocničných sietí a máme tam málo personálu a techniky. A odborári povedia, nerobte reformu, kým nebudeme mať plné nemocnice ľudí. Až vtedy robte, keď ich budete mať plné všetky tie oddelenia. No to si trošku asi protirečí. V podstate to znamená, nerobte reformu, a s tým ja nesúhlasím. No a posledné je, jáj, ten ročný nárast, že je to málo. No tak je to oveľa viac, ako to bolo doteraz, lebo však teraz veľmi nebol za tie, za tie roky. Tak samé osebe je to dobré a podstata je, že v porovnaní s tým zahraničím je to jednoducho porovnateľné a je to, je to krok pozitívny, na ktorom sa asi zhodujeme. Ešte raz zopakujem, treba ustrážiť potom rozpočet, treba ustrážiť, akým spôsobom, či to bude, cez poistenca štátu pôjdu peniaze, a treba ustrážiť tie systémové opatrenia. Ďakujem pekne.
Pčolinský, Peter, podpredseda NR SR (2022-11-29):
Ďakujem pekne. Pýtam sa, či sa chce niekto prihlásiť ústne. Jeden pán poslanec, uzatváram možnosť. Nech sa páči, pán poslanec, veľmi stručne.
Figeľ, Ján, podpredseda NR SR (2013-10-16):
To bolo vlastne záverečné vystúpenie v rozprave. Vyhlasujem všeobecnú rozpravu za skončenú. Chce sa k rozprave vyjadriť navrhovateľ? (Reakcia navrhovateľa.) Nech sa páči.
Laurenčík, Milan, podpredseda NR SR (2021-05-12):
... dovolím si vás upozorniť, vy keď čítate ten pozmeňujúci návrh, vy nemôžete tam rozprávať „preboha“ a takéto veci, lebo to tam nie je, takže musíte to fakt prečítať tak doslova, ako to je, lebo tým pádom by sme, by bola námietka, nemohli by sme o tom... (reakcia z pléna), o tom hlasovať, takže presne tak, ako to tam je napísané.
Grendel, Gábor, poslanec NR SR (2017-02-07):
Ďakujem za slovo. Ja som chcel reagovať iba na tú úvodnú vetu pána poslanca Galeka, že mu je ľúto, že dvaja poslanci nás nebudú ďalej počúvať a odišli do salónika. Ja by som chcel povedať, že mne je zase ľúto, že my sme nepočuli ich, lebo tiež to vyzeralo zaujímavo.
Mihalik, Marcel, poslanec NR SR (2022-09-20):
Ďakujem za slovo. Vážený pán predseda, dovoľte, aby som predniesol správu Výboru Národnej rady Slovenskej republiky pre obranu a bezpečnosť o výsledku prerokovania návrhu na určenie ozbrojených síl Slovenskej republiky na plnenie úloh na území Slovenskej republiky v rámci mnohonárodnej bojovej skupiny NATO. Výbor Národnej rady Slovenskej republiky pre obranu a bezpečnosť ako gestorský výbor k návrhu na určenie ozbrojených síl Slovenskej republiky na plnenie úloh na území Slovenskej republiky v rámci mnohonárodnej bojovej skupiny NATO, tlač 1103, podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 1149 z 30. augusta 2022 pridelil návrh na určenie ozbrojených síl Slovenskej republiky na plnenie úloh na území Slovenskej republiky v rámci mnohonárodnej bojovej skupiny NATO, tlač 1103, na prerokovanie: Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zahraničný výbor Národnej rady Slovenskej republiky o predmetnom návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Výbor Národnej rady Slovenskej republiky pre obranu a bezpečnosť prerokoval návrh na určenie ozbrojených síl Slovenskej republiky na plnenie úloh na území Slovenskej republiky v rámci mnohonárodnej bojovej skupiny NATO, tlač 1103, v určenej lehote a odporučil Národnej rade Slovenskej republiky na základe § 6 ods. 2 písm. g) zákona č. 321/2002 Z. z. o ozbrojených silách Slovenskej republiky v znení neskorších predpisov vysloviť súhlas s určením ozbrojených síl Slovenskej republiky na plnenie úloh na území Slovenskej republiky v rámci mnohonárodnej bojovej skupiny NATO. Prílohou tejto správy je návrh na uznesenie Národnej rady Slovenskej republiky. Ďakujem, pán predseda, skončil som. Otvorte rozpravu.
Jurinová, Erika, podpredsedníčka NR SR (2015-11-10):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak, vyhlasujem všeobecnú rozpravu za skončenú. Pán minister nechce využiť možnosť vyjadriť sa, pán spravodajca rovnako nie. Prerušujem rokovanie o tomto bode programu. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 429/2002 Z. z. o burze cenných papierov v znení neskorších predpisov a ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov . Vládny návrh zákona má tlač 1691. Spoločná správa výborov má tlač 1691a. Opäť prosím podpredsedu vlády o odôvodnenie vládneho návrhu zákona.
Pellegrini, Peter, predseda NR SR (2015-10-21):
S reakciou na faktické poznámky pán poslanec Hlina.
Gašpar, Tibor, poslanec NR SR (2024-02-08):
Hlasujeme o bode 53 pozmeňujúceho návrhu poslanca Galka.
M. Hort, podpredseda NR SR: (2008-04-01):
Ďalej prihláseným písomne do rozpravy je za poslanecký klub Strany maďarskej koalície pán poslanec László Szigeti. Nech sa páči, pán poslanec, máte slovo.
Bugár, Béla, podpredseda NR SR (2018-02-01):
Takže prerušujem rokovanie o tomto bode programu. Prepáčte, nemôžte, uzavrel som rozpravu a on ako navrhovateľ, nemôžte ani faktickú, ani procedurálny návrh k tomuto. Takže budeme pokračovať ďalším bodom, a to je návrh na voľbu kandidátov na člena Regulačnej rady (tlač 842). Tak isto vás chcem informovať, že poslanci znovu podali návrh, aby sa táto voľba vykonala tajným hlasovaním. Dávam teraz slovo členovi z výboru pre hospodárske záležitosti pánovi poslancovi Kondrótovi a prosím ho, aby informoval Národnú radu. Nech sa páči.
Hudacký, Ján, poslanec NR SR (2015-05-26):
Pán kolega, chcem zdôrazniť predovšetkým ten fakt, ktorý sa týka stability rodinných podnikov, a teda veľmi dobrých dodávateľov, subdodávateľov, povedzme, pre väčšie spoločnosti, či už sú to malí živnostníci alebo malé firmičky. A ak by sa to presadilo prostredníctvom navrhovanej legislatívy, jednoducho či už ide o rodinné živnosti alebo prípadne rodinné farmy, alebo rodinné obchodné spoločnosti, sú tie firmy určitou garanciou pre veľké spoločnosti v tom, že budú dostávať stabilné, kvalitné dodávky, že sa tie spoločnosti v priebehu niekoľkých mesiacov nezrútia. A potom, samozrejme, ten väčší podnik má problém, aby si zabezpečil prípadných ďalších dodávateľov. Pána kolegu Viskupiča, aj keď to nie je priama reakcia na pána kolegu Zajaca, ja chcem ubezpečiť, že rozhodne to bude vo volebnom programe Kresťanskodemokratického hnutia a že to bude jeden náš pilier vlastne do blížiacich sa volieb, čo sa týka sociálno-ekonomického programu. Ďakujem pekne.
Galek, Karol, poslanec NR SR (2019-05-13):
Anka, ďakujem pekne. Samozrejme, aj tá voda a to chladenie sú predmetom toho posudzovania v rámci toho povoľovacieho procesu. Ja aj keď som sa, ja aj keď som diskutoval posledne s pani Žiakovou, tak som vyjadril presvedčenie, že naozaj Úrad jadrového dozoru dostatočne posúdi aj všetky tieto vplyvy, aj čo sa týka chladenia. Pani Žiaková ma ubezpečovala, že teda naozaj aj keby došlo k havárii, tak tej chladiacej vody bude dostatok priamo v tom areáli v ich vlastných nádržiach. Ja si myslím, že o tomto treba diskutovať, pýtať sa práve v rámci toho povoľovacieho procesu, ktorý ideme týmto spôsobom zjednodušiť, ale hlavne stransparentniť. Takže naozaj k tým informáciám, nech ich podá ktokoľvek, sa bude môcť v podstate dostať každý.
P. Hrušovský, podpredseda NR SR: (2002-04-09):
Á. Duka-Zólyomi, poslanec: Ďakujem, pán predsedajúci. Vážené kolegyne, vážení kolegovia. Nechcem na kolegov jednotlivo reagovať, nemá to zmysel. Chcem sa len poďakovať poslancom Slovenskej národnej strany a Pravej slovenskej národnej strany, že potvrdili moje slová o účelovom smerovaní KDH k nacionalistickej rétorike. Ďakujem pekne.
I. Mikloš, podpredseda vlády SR: (2002-03-14):
J. Migaš, predseda NR SR: Ďakujem pekne. Teraz pristúpime k odpovediam podpredsedu vlády na vyžrebované otázky poslancov položené predsedovi vlády. Prvú otázku predsedovi vlády položila pani poslankyňa Sabolová. Otázka znie: „Vážený pán predseda vlády, je reálna vaša verejná informácia, že by sa mohla účinnosť zákonov o štátnej a verejnej službe a Zákonníka práce predĺžiť k 1. 7. 2002?“ Odpovedá podpredseda vlády v zastúpení predsedu vlády. Nech sa páči.
Bugár, Béla, podpredseda NR SR (2017-06-21):
Ďalej v rozprave vystúpi pán poslanec Marosz.
Mizík, Stanislav, poslanec NR SR (2020-05-13):
Ďakujem za slovo. Milan, výborne si pripomenul ničenie vlastných vodných zdrojov. Pripomenul to aj náš kolega hore. Je to totižto vážna vec. Nie sú to len ojedinelé prípady, je to jav dosť masový. Pozorujem to aj v mojom regióne. Ten je postihnutý tým, že tam nastal dosť masový prísun, organizovaný prísun dosť z nich neprispôsobivých elementov z Popradu a okolia. Naozaj, je to unikát. Pekné domy, ktoré im kúpili realitky, s vodou z vodovodu alebo s vlastnými studňami vo vlastnom dvore, si zničili. Tých prípadov v tej dedine je veľa. A tak je to v celom regióne. Jedna rodina si dokonca zasypala vlastnú studňu doma v pivnici odpadkami. Zmizla krásna kúpeľňa so zlatými madlami, aj WC zmizlo. Zmizla aj latrína. Tak skončilo veľa vlastných zdrojov pitnej vody, toaliet. A toto nie je naša chyba. Ďakujem.
M. Sabolová, poslankyňa: (2003-01-14):
Pán predsedajúci, môžete otvoriť rozpravu.
Gašparovič, Štefan, poslanec NR SR (2024-09-17):
Ďakujem za slovo. Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Paška, Pavol, predseda NR SR (2013-09-12):
Pán predseda Šebej.
Glváč, Martin, podpredseda NR SR (2017-06-19):
Poprosím o kľud v sále. Pani poslankyňa Blahová!
Dostál, Ondrej, poslanec NR SR (2019-10-28):
Pán poslanec Kéry, ja mám dve poznámky. Jednak sa chcem technicky spýtať, lebo vy ste už jeden takýto návrh predložili, ktorý bol zdôvodnený úplne rovnako, akurát bol to pozmeňujúci návrh poslanca Kéryho, Nemkyho, Blanára, Kmeca a Jakaba. Toto je pozmeňujúci návrh poslanca Kéryho. Je v podstate zhodný, čo sa týka odôvodnenia, ale riešia sa tam iné, iné ustanovenia, pokiaľ, pokiaľ ide o nahradenie toho „nezávislého kandidáta“ termínom kandidát bez politickej príslušnosti. Tak sa chcem len spýtať, že či ste na to zabudli pri tom prvom návrhu alebo má to nejakú inú logiku, ktorú som nepostrehol, že prečo sa toto nepredkladá v jednom pozmeňujúcom návrhu, ale v dvoch pozmeňujúcich návrhoch. A druhá vec je, že vy tu opakovane tvrdíte, že volič by nemal byť zavádzaný nepravdivými informáciami. Ale veď práve naopak, ak sa schvália tieto vaše dva pozmeňujúce návrhy, tak bude volič zavádzaný nepravdivými informáciami. Lebo nezávislý kandidát znamená, že kandiduje bez podpory politickej strany. Kandiduje, všetkým je to jasné, kandiduje na základe toho, že si vyzberal počet, predpísaný počet podpisov od voličov a môže byť členom politickej strany, nemusí byť členom politickej strany, čiže môže byť s politickou príslušnosťou alebo bez politickej príslušnosti, ale kandiduje ako nezávislý kandidát. Môže sa vám ten termín nepáčiť, ale teda odráža to formu kandidatúry. Kdežto termín bez politickej príslušnosti predsa odráža, že nemá politickú príslušnosť, nie je členom politickej strany. A keď bude kandidovať straník ako to, čo doteraz nazývame nezávislý, nezávislý kandidát, on predsa nebude bez politickej príslušnosti. Veď vy navrhujete, aby tam bola nepravdivá informácia!
Pročko, Jozef, poslanec NR SR (2024-01-11):
Ďakujem. Pani poslankyňa, hovorili ste o ich nevedomí, ale nevedomie tejto koalície organizovaného zločinu je silne ovplyvnené ich super egom. Oni sa riadia princípom dokonalosti, ale to je len taká latentná parafráza absencie morálky. Oni predvádzajú fascinujúce divadlo, ktoré pripomína grázlov z podsvetia. Viete, pri nich si naozaj uvedomujem, že zlo zažívam preto, aby som si lepšie uvedomil existenciu dobra. Oni ešte stále žijú v paralelnom svete socializmu a komunistickej teórie Marxa a Engelsa. Viete, v panteizme starovekého Grécka existuje iba jedno a všetko, ale pre nich je jedno a všetko v paralelách kšeftov a zlodejín. Ich symptomatické vonkajšie prejavy sú len skrytou formou antimorálky. Už Sokrates tvrdil, že z morálne zlého činu nemôže vzniesť dobro v akejkoľvek podobe. Ich plechové sudy nie sú prázdne. Sú plné fekálneho ľudského odpadu, ktorý tam nahromadili za nakradnuté peniaze! Ich sudy sú plné nenávisti, zloby a agresie! Viete, už Freud hovoril a ukázal, že nevedomie je základom všetkého duševného prežívania a to zásadné spochybnenie vlády rozumu a vedomia a existencie nevedomia znamená pre ľudí zneistenie. A o to im ide, zneistiť ľudí, zneistiť a urobiť, že človek nie je pánom vo svojom vlastnom dome, že jeho city a fantázia sa nedajú ovládať. O toto ide Ficovi! A ja milujem latinčinu, naozaj, na škole ma učil pán profesor Šebej psychológiu a niečo vám dám pre vás, lebo naozaj mám rád vaše vystúpenia, takže na záver: Abyssus abyssum invocat. Ďakujem. (Potlesk.)
Jurinová, Erika, podpredsedníčka NR SR (2013-03-12):
Ďakujem pánovi poslancovi. Na vaše vystúpenie registrujem jednu faktickú poznámku. Uzatváram možnosť prihlásiť sa. Nech sa páči, pán poslanec Brocka.
Nemky, Martin, poslanec NR SR (2019-06-26):
Pán predsedajúci, dajte hlasovať o pozmeňujúcom návrhu pána poslanca Alojza Baránika, ktorý odznel v rozprave.
Mihál, Jozef, poslanec NR SR (2013-01-31):
Pánovi kolegovi Novotnému a jeho časti príspevku, kde kritizoval redukciu príspevkov na chránené dielne, na zamestnávanie občanov so zdravotných postihnutím, môžem len dodať: Presne tak.
Šimečka, Michal, podpredseda NR SR (2024-01-25):
Pani poslankyňa Števulová má doplňujúcu otázku.
Viskupič, Marián, poslanec NR SR (2023-12-19):
Ďakujem pekne za slovo, pán predseda. V mene štyroch poslaneckých klubov – PS, KDH, SLOVENSKO a SaS – prosím zaradiť na rokovanie schôdze aj štvrtý materiál týkajúci sa rozpočtu. Je to tlač 118, limit verejných výdavkov na roky ´24 až ´27, pričom teda podľa platného zákona by mali byť prerokované ešte pred samotným rozpočtom. Ďakujem pekne.
V. Jasaň, poslanec: (2010-01-29):
Pán Simon, poď na kávu a tam ti to niečo poviem.
Ďuriš Nicholsonová, Lucia, podpredsedníčka NR SR (2017-05-10):
Ďakujeme pekne, pán minister. Teraz dávam slovo spoločnému spravodajcovi, predsedovi výboru pre pôdohospodárstvo a životné prostredie, poslancovi Petrovi Antalovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Nech sa páči.
V. Veteška, podpredseda NR SR: (2005-10-25):
Vážené panie poslankyne, vážení páni poslanci, prerušujem dnešné rokovanie Národnej rady Slovenskej republiky. Pokračovať budeme zajtra ráno o 9.00 hodine. (Prerušenie rokovania o 19.20 hodine.)
B. Bugár, podpredseda NR SR: (2005-12-13):
Znovu prosím poverenú členku z výboru pre obranu a bezpečnosť pani poslankyňu Máriu Majdovú, aby nás informovala o výsledku prerokovania návrhu. M. Majdová, poslankyňa: Trikrát a dosť, takže ešte raz. Vážený pán predsedajúci, pán minister, dámy poslankyne, páni poslanci, oboznámim vás so správou výborov. Predseda Národnej rady návrh na vyslanie čaty logistickej podpory Ozbrojených síl Slovenskej republiky do misie KFOR svojím rozhodnutím č. 1426 pridelil na prerokovanie zahraničnému výboru a výboru pre obranu a bezpečnosť. Zahraničný výbor prerokoval návrh a odporučil Národnej rade vysloviť súhlas s vyslaním logistickej podpory Ozbrojených síl Slovenskej republiky do misie KFOR. Výbor Národnej rady pre obranu a bezpečnosť taktiež predmetný návrh prerokoval a odporučil Národnej rade s týmto návrhom vysloviť súhlas. Prílohou správy je návrh uznesenia. Pán predsedajúci, skončila som, otvorte rozpravu.
B. Bugár, podpredseda NR SR: (2001-10-04):
P. Brňák, poslanec: Ďakujem pekne. Predrečník ma troška inšpiroval k jednej otázke na pani ministerku. Dobre, ak skutočným záujmom v danom prípade je ochrana spoločenských hodnôt všetkých občanov, ja sa pýtam, prečo tak rázne, pani ministerka, táto vláda nepostupovala v iných kritických problémoch. Poviem jeden príklad, ktorý ma teraz napadá. Nedávno v tlači bol zverejnený zoznam právnikov, advokátov, ktorí zastupovali externe Fond národného majetku v súvislosti s reprivatizáciou. A bola tam zverejnená nejaká kulantná suma, ktorá bola vyplatená advokátovi Kvasnicovi, Valkovi, Jurovatému a ďalším, čiastka celková, myslím nejakých 60 mil. alebo presne neviem koľko mil. korún. Chcem sa opýtať, z akých dôvodov vláda Slovenskej republiky pri tomto postupe operatívne nekonala, nekonala v skrátenom legislatívnom konaní a nezamedzila takýto bohapustý zisk pre týchto právnikov v takomto rozsahu, zvlášť, keby pri efektívnom pôsobení Fondu národného majetku bolo možné možno za desatinu tejto ceny zamestnať celú právnickú kanceláriu, ktorá by toto mala v náplni. Čiže tam sa rozšafne jednoducho Fond národného majetku nesprával? Nevznikla celospoločenská škoda? Nevznikla škoda občanovi? Prečo je tam ticho, tam sa nič nedeje a v danom prípade ideme pomaly brojiť a pomaly vyhlasovať stanné právo?
Jurinová, Erika, podpredsedníčka NR SR (2012-09-26):
K pánovi poslancovi na jeho vystúpenie nechce nikto reagovať faktickou poznámkou. Budeme pokračovať teda prihlásením sa do ústnej rozpravy. Nech sa páči. Uzatváram možnosť prihlásiť sa ústne do rozpravy. Nech sa páči, pán poslanec Kuffa.
Danko, Andrej, podpredseda NR SR (2024-02-09):
Ste ma vystrašili, na záver pracovného dňa som chytil stres. Dobre. Takže prerušujem rokovanie o tomtom bode programu. Ďalším bodom programu, dúfam, nám to pôjde rýchlejšie, je prvé čítanie o vládnom návrhu zákona, ktorým sa mení a dopĺňa zákon č. 187/2021 Z. z. o ochrane hospodárskej súťaže a o zmene a doplnení niektorých zákonov v znení zákona č. 309/2023 Z. z. Vládny návrh zákona má tlač 103, návrh na jeho pridelenie na prerokovanie výborom je v rozhodnutí č. 125. Prosím podpredsedu vlády, v zastúpení, pána ministra Tomáša, aby vládny návrh zákona uviedol. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 187/2021 Z. z. o ochrane hospodárskej súťaže a o zmene a doplnení niektorých zákonov v znení zákona č. 309/2023 Z. z. , tlač 103.)
Kollár, Boris, predseda NR SR (2023-06-15):
Ospravedlňujem sa, otváram rozpravu. Pýtam sa, či sa chce niekto prihlásiť do rozpravy. Evidujem jednu prihlásenú, jednu prihlásenú pani poslankyňu, Anna Mierna, nech sa páči. Ukončujem možnosť prihlásiť sa do rozpravy.
Kolesár, Juraj, poslanec NR SR (2019-05-16):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní po prerokovaní návrhu zákona v Národnej rade Slovenskej republiky v prvom čítaní. Pán predsedajúci, skončil som, otvorte, prosím, rozpravu.
M. Číž, podpredseda NR SR: (2007-09-19):
Teraz má slovo pani poslankyňa Zmajkovičová, pripraví sa pani poslankyňa Žitňanská.